CELEX: 62019TN0834
Language: lv
Date: 2019-12-05 00:00:00
Title: Lieta T-834/19: Prasība, kas celta 2019. gada 5. decembrī – e*Message Wireless Information Services/EUIPO – Apple (“e*message”)

10.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 45/86
            
         
      Prasība, kas celta 2019. gada 5. decembrī – e*Message Wireless Information Services/EUIPO – Apple (“e*message”)
      (Lieta T-834/19)
      (2020/C 45/72)
      Valoda, kādā sagatavots prasības pieteikums – vācu
      
         Lietas dalībnieki
      
      
         Prasītāja: e*Message Wireless Information Services GmbH (Berlīne, Vācija) (pārstāvis: A. Hotz, advokāts)
      
         Atbildētājs: Eiropas Savienības Intelektuālā īpašuma birojs (EUIPO)
      
         Otra procesa EUIPO Apelācijas padomē dalībniece: Apple Inc. (Cupertino, Kalifornija, Amerikas Savienotās Valstis)
      
         Informācija par procesu EUIPO
         
      
      
         Strīdus preču zīmes īpašniece: prasītāja
      
         Attiecīgā strīdus preču zīme: Eiropas Savienības grafiska preču zīme “e*message” dzeltenā, oranžā un melnā krāsā – Eiropas Savienības preču zīme Nr. 1 548 619
      
         Process EUIPO: spēkā neesamības atzīšanas process
      
         Apstrīdētais lēmums: EUIPO Apelācijas piektās padomes 2019. gada 10. septembra lēmums lietā R 2454/2018-5
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt apstrīdēto lēmumu;
               
            
                  —
               
               
                  atcelt EUIPO Anulēšanas nodaļas 2018. gada 25. oktobra lēmumu Nr. 13 800 C;
               
            
                  —
               
               
                  noraidīt 2016. gada 22. septembra pieteikumu par Eiropas Savienības preču zīmes Nr. 1 548 619 spēkā neesamības atzīšanu;
               
            
                  —
               
               
                  piespriest EUIPO un otrai procesa EUIPO dalībniecei gadījumā, ja tā iestātos lietā, atlīdzināt tiesāšanās izdevumus.
               
            
         Izvirzītie pamati:
      
      
                  —
               
               
                  Eiropas Parlamenta un Padomes Regulas (ES) 2017/1001 59. panta 1. punkta a) apakšpunkta, lasot to kopsakarā ar 7. pantu, un LES 2. panta pirmā teikuma, lasot to kopsakarā ar LESD 1. panta 2. punktu (tiesiskuma princips un princips, ka iestādēm ir jārīkojas, pamatoties uz tiesību normām) pārkāpums;
               
            
                  —
               
               
                  Eiropas Parlamenta un Padomes Regulas (ES) 2017/1001 59. panta 1. punkta a) apakšpunkta, lasot to kopsakarā ar 7. panta 1. punkta b) un c) apakšpunktu, pārkāpums, jo ir pieļauta tiesību kļūda, piemērojot strīdus Eiropas Savienības preču zīmes reģistrācijas pieteikuma iesniegšanas brīdī Eiropas Parlamenta un Padomes Regulas (ES) 2017/1001 7. panta 1. punkta b) un c) apakšpunktu pašreizējās šīs tiesību normas izpratnē, un nav veikts konstatējums par Padomes Regulas (EK) Nr. 207/2009 7. panta 1. punkta b) un c) apakšpunkta izpratni reģistrācijas pieteikuma iesniegšanas brīdī;
               
            
                  —
               
               
                  Eiropas Parlamenta un Padomes Regulas (ES) 2017/1001 59. panta 1. punkta a) apakšpunkta, lasot to kopsakarā ar 7. panta 1. punkta c) apakšpunktu, un 64. panta 5. punkta pārkāpums, jo nav veikts faktu konstatējums par sabiedrības uztveri reģistrācijas pieteikuma iesniegšanas brīdī un ir izvirzītas pārāk zemas prasības absolūtā reģistrācijas atteikuma pamata pierādīšanai un konstatēšanai reģistrācijas pieteikuma iesniegšanas brīdī reģistrācijas procesā, kurš noticis pirms ilga laika;
               
            
                  —
               
               
                  Eiropas Parlamenta un Padomes Regulas (ES) 2017/1001 59. panta 1. punkta a) apakšpunkta, lasot to kopsakarā ar 7. panta 1. punkta c) apakšpunktu, pārkāpums, jo strīdus Eiropas Savienības preču zīmes grafiskā elementa vērtējums ir kļūdains un nav veikts faktu konstatējums reģistrācijas pieteikuma iesniegšanas brīdī;
               
            
                  —
               
               
                  Eiropas Parlamenta un Padomes Regulas (ES) 2017/1001 59. panta 1. punkta a) apakšpunkta, lasot to kopsakarā ar 7. panta 1. punkta b) apakšpunktu, pārkāpums, jo atšķirtspējas vērtējums ir kļūdains un nav veikts faktu konstatējums reģistrācijas pieteikuma iesniegšanas brīdī;
               
            
                  —
               
               
                  Eiropas Savienības Pamattiesību hartas 17. panta, ECPAK 1. papildu protokola 1. panta, lasot to kopsakarā ar LES 6. panta 1.–3. punktu un LESD 2. panta 1. punktu, kā arī vispārējo tiesiskās paļāvības aizsardzības un tiesiskās drošības principu (LES 2. panta pirmais teikums) pārkāpums, jo kļūdaini ir atsaukts labvēlīgs tiesisks administratīvs akts;
               
            
                  —
               
               
                  Eiropas Savienības Pamattiesību hartas 17. panta, ECPAK 1. papildu protokola 1. panta, lasot to kopsakarā ar LES 6. panta 1.–3. punktu un LESD 2. panta 1. punktu, kā arī vispārējo tiesiskās paļāvības aizsardzības un tiesiskās drošības principu (LES 2. panta pirmais teikums) pārkāpums, jo kļūdaini ir atsaukts labvēlīgs prettiesisks administratīvs akts.